钦定古今图书集成/理学汇编/学行典/第170卷 > 吴雄
## 钦定古今图书集成/理学汇编/学行典/第170卷 > 吴雄

按《岳州府志》：“吴雄，字伯英。早年客临安，因遇蔡季通，
见晦庵受业于门，其于星纬占候、孙吴兵法皆究治。
是时党禁严切，诸儒贬斥，伯英每为料理，其学盛行，
从游之士日众，乃创阳坪书院，故称阳坪先生云。”

===毛友诚===按《岳州府志》：“毛友诚，字伯明，号竹闲。初居平江，后闻
良佐高弟康叔临得伊洛之传，避世岳阳，遂徙家巴
陵，往从之，遂谢去科举之学，闭户读书，尤邃于《易》。岳
阳教授龚安国闻其名，延为学正。李蟠以晦翁高弟
分教岳阳，尤加敬礼。所著有《玩易手抄》。”